**UAB „Horeca sprendimai“**

UAB „Horeca sprendimai“, įmonės kodas 300548925 , pridėtinės vertės mokesčio mokėtojo kodas LT100002263913

Adresas: Sandėlių g. 44, Vilnius

Duomenys apie pirkėją kaupiami ir saugomi Juridinių asmenų registre

**KONKURSO SĄLYGOS**

**SUSLĖGTOMIS GAMTINĖMIS DUJOMIS (CNG) VAROMO VILKIKO ĮSIGIJIMAS**

**TURINYS**

[**1.** **BENDROSIOS NUOSTATOS** 2](#_Toc392328990)

[**2.** **PIRKIMO OBJEKTAS** 2](#_Toc392328991)

[**3.** **TIEKĖJŲ KVALIFIKACIJOS REIKALAVIMAI** 3](#_Toc392328992)

[**4.** **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE** 3](#_Toc392328993)

[**5.** **PASIŪLYMŲ RENGIMAS, PATEIKIMAS, KEITIMAS** 3](#_Toc392328994)

[**6.** **PASIŪLYMŲ GALIOJIMO UŽTIKRINIMAS** 4](#_Toc392328995)

[**7.** **KONKURSO SĄLYGŲ PAAIŠKINIMAS IR PATIKSLINIMAS** 4](#_Toc392328996)

[**8.** **PASIŪLYMŲ NAGRINĖJIMAS IR VERTINIMAS** 5](#_Toc392328997)

[**9.** **PASIŪLYMŲ ATMETIMO PRIEŽASTYS** 5](#_Toc392328998)

[**10.** **Derybos** 6](#_Toc392328999)

[**11.** **SPRENDIMAS DĖL LAIMĖTOJO NUSTATYMO** 6](#_Toc392329000)

[**12.** **PIRKIMO SUTARTIES SĄLYGOS** 6](#_Toc392329001)

[**13.** **Baigiamosios nuostatos** 6](#_Toc392329002)

[**14.** **Priedai** 7](#_Toc392329003)

[14.1 Techninė specifikacija 7](#_Toc392329004)

[14.2 Pasiūlymo forma 7](#_Toc392329005)

[14.3 Tiekėjo/subtiekėjo deklaracija 7](#_Toc392329007)

2025-05-16

1. **BENDROSIOS NUOSTATOS**
   1. UAB Horeca sprendimai (toliau vadinama – Pirkėjas) įgyvendindama projektą, finansuojamą Klimato kaitos programos lėšomis, numato įsigyti ir įsigyti suslėgtomis gamtinėmis dujomis (SGD, angl. – „CNG“) varomą vilkiką (toliau – Vilkikas).
   2. Vartojamos pagrindinės sąvokos, apibrėžtos Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos apraše (toliau – Pirkimų tvarkos aprašas), patvirtintame Lietuvos Respublikos aplinkos ministro 2010-09-14 įsakymu Nr. D1-762 (2018-11-09 įsakymo Nr. D1-946 redakcija).
   3. Pirkimas vykdomas vadovaujantis Pirkimų tvarkos aprašu, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
   4. Skelbimas apie pirkimą paskelbtas Lietuvos Respublikos aplinkos ministerijos Aplinkos projektų valdymo agentūros ([www.apva.lt](http://www.apva.lt)) skelbimų skiltyje.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti apklausos būdu Pirkimų tvarkos aprašo 16-26 punktuose nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Vytautas Keršys, tel. +370 67199377, el. paštas: vytautas@horecasprendimai.lt

## 

1. **PIRKIMO OBJEKTAS**
   1. Pirkimo objektas - naujas krovininis automobilis (balninis vilkikas su hidrauline įranga) varomas suslėgtomis gamtinėmis dujomis (CNG). Vilkikas turi būti naujas ir nenaudotas.
   2. Pagrindinės perkamų objekto charakteristikos: vilkikas su hidraulinė įranga sumontuota ant vilkiko platformos.
   3. Perkamų prekių kiekiai, jų funkcinės bei techninės savybės nustatytos pateiktoje techninėje specifikacijoje. Bet kokiu atveju Vilkikas turi sudaryti vientisą veikiantį kompleksą, kuris užtikrintų Pirkėjui po jos sumontavimo vykdyti gamtinių dujų patiekimą į transporto priemones (vilkikus, autobusus ar kitas transporto priemones) kaip jų kurą.
   4. Šis pirkimas į dalis neskaidomas.
   5. Pagal pirkimo sutartį Vilkikas turi būti pristatytas su hidraulinė įranga sumontuota ant vilkiko platformos per 9 mėnesius nuo sutarties pasirašymo dienos, su galimybe pratęsti šį terminą ne ilgiau kaip 60 (šešiasdešimt) kalendorinių dienų, išskyrus atvejį, jei nutinka nenugalimos jėgos aplinkybės. Tiekėjui pageidaujant pirkimo sutartyje numatyto avansinio mokėjimo, įrangos pateikimo terminas skaičiuojamas nuo avansinio mokėjimo atlikimo.
   6. Tiekėjams neleidžiama pateikti alternatyvių pasiūlymų. Jei tiekėjas pateikia alternatyvų pasiūlymą, jo pasiūlymas ir alternatyvus pasiūlymas bus atmesti.
   7. Sutarčiai pagal Aplinkos apsaugos kriterijų taikymo, vykdant žaliuosius pirkimus, tvarkos aprašą, patvirtintą Lietuvos Respublikos aplinkos ministro 2011 m. birželio 28 d. įsakymu Nr. 1D-508 (2022 m. gruodžio 13 d. įsakymo Nr. D1-401 redakcija, galiojanti nuo 2023 m. sausio 1 d.), taikomi žaliojo pirkimo reikalavimai.
   8. Pirkimo objektas taip pat bus pripažintu atitinkančiu žaliojo pirkimo reikalavimus, jei tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).
   9. Apibūdinant pirkimo objektą, pirkimo sąlygų 1 priedas „Techninė specifikacija“ ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
2. **TIEKĖJŲ KVALIFIKACIJOS REIKALAVIMAI**

3.1 Tiekėjams kvalifikacijos reikalavimai netaikomi.

1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**
   1. Jei pirkimo procedūrose dalyvauja ūkio subjektų grupė, su pasiūlymu ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartis privalo juridiškai saistyti visus partnerius ir tenkinti šiuos reikalavimus:
      1. Jungtinės veiklos sutartyje privalo būti nurodyta informacija apie visų jungtinės veiklos partnerių numatomų vykdyti darbų, įgaliojimų bei atsakomybės pasiskirstymą. Šioje sutartyje privalo būti įvardintas pagrindinis partneris, kuris bus atsakingas už visos sutarties vykdymą ir bus įgaliotas visų partnerių vardu priimti pirkėjo instrukcijas dėl sutarties vykdymo, įskaitant ir su lėšų mokėjimu susijusius dalykus.
      2. Jungtinės veiklos sutartyje turi būti nurodyti kiekvienos šios sutarties šalies įsipareigojimų vykdant numatomą su pirkėju sudaryti pirkimo sutartį vertės dalis bendroje sutarties vertėje.
      3. Jungtinės veiklos sutartyje privalo būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją), taip pat suteikti įgaliojimai konkrečiam asmeniui pasirašyti pasiūlymą ir, laimėjus konkursą, sutartį visų jungtinės veikos partnerių vardu.
      4. Jungtinės veiklos sutartyje privalo būti įrašytas jungtinės veikos partnerių įsipareigojimas nekeisti jungtinės veiklos sutarties be išankstinio Pirkėjo sutikimo sutarties įgyvendinimo metu. Sutartis turi numatyti solidariąją visų šios sutarties partnerių atsakomybę už prievolių Pirkėjui nevykdymą.
      5. Jungtinės veiklos sutartis privalo būti sudaryta pagal galiojančius Lietuvos Respublikos teisės aktus ir patvirtinta sutarties šalių parašais.
   2. Pirkėjas nereikalauja, kad ūkio subjektų grupės pateiktą pasiūlymą pripažinus geriausiu ir Pirkėjui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
2. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   3. Tiekėjo pasiūlymas pateikiamas lietuvių arba anglų kalba.
   4. Užklausimai siunčiami elektroniniu paštu [vytautas@horecasprendimai.lt](mailto:vytautas@horecasprendimai.lt) lietuvių ar anglų kalbomis. Jei Pirkėjo atsakymas pateikiamas dviem kalbomis, pagrindine kalba laikoma lietuvių.
   5. Pasiūlymas turi būti pateiktas elektroniniu paštu adresu [vytautas@horecasprendimai.lt](mailto:vytautas@horecasprendimai.lt) **iki 2025 m. gegužės 30 dienos 17 val.** Lietuvos laiku. Vėliau gauti pasiūlymai nebus priimami ir vertinami. Siunčiamo elektroninio laiško pavadinime turi būti nurodyta: UAB Horeca sprendimai „Suslėgtų gamtinių dujų (CNG) vilkiko įsigijimas„ Pasiūlymo laiško dydis neturi viršyti 50 MB.
   6. **Pasiūlymą sudaro tiekėjo raštu pateiktų dokumentų visuma**:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. užpildyta techninė specifikacija, parengta pagal šių pirkimo konkurso sąlygų 1 priedą;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. Tiekėjo/subtiekėjo deklaracija parengta pagal šių pirkimo konkurso sąlygų 3 priedą;
   7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   8. Tiekėjas, pateikdamas pasiūlymą, turi siūlyti visą pirkimo dokumentuose nurodytą prekių kiekį.
   9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   10. Pirkėjas neatsako už ryšio sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
   11. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių ir darbų apimtį, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos tiekėjo išlaidos.
   12. Pasiūlymas turi galioti nuo pasiūlymų pateikimo galutinio termino dienos ne mažiau kaip 30 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui, Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai APVA.
   15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
   16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
3. **PASIŪLYMŲ GALIOJIMO UŽTIKRINIMAS** 
   1. Pateikiamo pasiūlymo galiojimo užtikrinimo Pirkėjas nereikalauja.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo terminui, bet ne vėliau kaip likus 3 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Pirkėjas nerengs susitikimų su tiekėjais dėl pirkimo dokumentų paaiškinimų.
   4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgaliotas palaikyti Vytautas Keršys, tel. +370 67199377, el. paštas [vytautas@horecasprendimai.lt](mailto:vytautas@horecasprendimai.lt)
2. **PASIŪLYMŲ NAGRINĖJIMAS IR VERTINIMAS**
   1. Elektroniniu paštu gauti pasiūlymais atidaromi komisijos posėdyje. Posėdis vyks 2025 m. birželio mėn. 2 d. 11 val. UAB Horeca sprendimai Savanorių pr. 193, Vilniuje. Tiekėjai turi teisę dalyvauti atplėšime.
   2. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
      4. ar nebuvo pasiūlytos per didelės pirkėjui nepriimtinos kainos.
   3. Komisija priima sprendimą dėl kiekvieno pasiūlymą pateikusio tiekėjo atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių duomenys atitinka pirkėjo keliamus reikalavimus.
   4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymų atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   7. Pasiūlymuose nurodytos kainos bus vertinamos eurais.
   8. Pirkėjo neatmesti pasiūlymai vertinami mažiausios kainos kriterijų.
3. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pasiūlyme pateikė netikslius ar neišsamius duomenis ir, Pirkėjui prašant, nepatikslino jų;
      2. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.);
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią pirkėjas gali įrodyti bet kokiomis teisėtomis priemonėmis;
      6. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, pirkėjui nepriimtinos kainos.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus reikalavimus atitinkantys tiekėjai gali būti kviečiami deryboms, kurių metu gali būti deramasi dėl techninių, ekonominių, teisinių ir kitų pasiūlymo sąlygų siekiant ekonomiškiausio varianto.
   2. Derybos yra vykdomos su visais tiekėjais, pateikusiais šiose pirkimo sąlygose nustatytus reikalavimus atitikusius pirminius pasiūlymus. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Pirkėjas nurodo tiekėjui laiką, kada reikia atvykti į derybas dėl kainos, techninių, ekonominių, teisinių ir kitokių konkurso pasiūlymo sąlygų.
   4. Derybų procedūrų metu Pirkimų komisija tretiesiems asmenims neatskleidžia jokios iš teikėjo gautos informacijos be jo sutikimo, derybos vykdomos su kiekvienu tiekėju atskirai, derybos protokoluojamos. Derybų protokolą pasirašo pirkimo komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   5. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   6. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymų eilė nustatoma kainos didėjimo tvarka, laimėtoju bus pripažintas mažiausią kainą pasiūlęs tiekėjas. Jeigu kelių pateiktų pasiūlymų kaina yra vienoda, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
   5. Pasiūlymus pateikę tiekėjai apie pirkimo sutarties sudarymą informuojami raštu ne vėliau kaip per 3 darbo dienas nuo pirkimo sutarties sudarymo, nurodant tiekėją, su kuriuo sudaryta pirkimo sutartis.
6. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinė pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 10 punkte nustatytus atvejus.
7. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
8. **Priedai**
   1. Techninė specifikacija;
   2. Pasiūlymo forma;
   3. Tiekėjo/subtiekėjo deklaracija.

Konkurso sąlygų Priedas Nr. 1 Techninė specifikacija

(Tiekėjo įmonės pavadinimas, įmonės kodas)

(dokumento data)

**ATITIKIMAS TECHNINIAMS REIKALAVIMAMS NAUJO KROVININIO AUTOMOBILIO (BALNINIO VILKIKO SU HIDRAULINE ĮRANGA) PIRKIMO konkurso organizatoriui UAB „HORECA SPRENDIMAI“**

**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas**– UAB “UAB Horeca Sprendimai“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp **Tiekėjo** ir **Pirkėjo**dėl Pirkimo objekto.
   4. **Pirkimo objektas** – Prekės.

**Prekės** – **krovininis automobilis (balninis vilkikas su hidrauline įranga) varomas suslėgtomis gamtinėmis dujomis (CNG).**

1. **PIRKIMO OBJEKTAS IR OBJEKTO APIMTYS**
   1. **Pirkimo objektas**: **Krovininis automobilis (balninis vilkikas su hidrauline įranga), parengtas darbuisu spec. puspriekabe, skirta žaliavoms transportuoti*).***
   2. Pirkimo objektas į pirkimo dalis neskaidomas.
   3. **Pirkimo objekto apimtys:**

|  |  |  |  |
| --- | --- | --- | --- |
| **Eil. Nr.** | **Prekės pavadinimas** | **Matas** | **Kiekis** |
| 1. | Balninis vilkikas su hidrauline įranga, varomas suslėgtomis gamtinėmis dujomis (CNG) | Vnt. | 1 |

1. **REIKALAVIMAI PIRKIMO OBJEKTUI**
   1. Krovininis automobilis su hidrauline įranga turi atitikti Techninius reikalavimus pateiktus 5 punkte „TRANSPORTO PRIEMONIŲ TECHNINIAI REIKALAVIMAI“
   2. Tiekėjas turi būti siūlomos prekės gamintojo (jeigu pats nėra gamintojas) oficialus atstovas, turintis teisę atlikti siūlomos prekės techninį aptarnavimą ir remontą garantiniu laikotarpiu arba būti sudaręs atitinkamų paslaugų tiekimo sutartį su kitu tokią teisę turinčiu ūkio subjektu.
   3. Kartu su Preke turi būti pateikiama (ne vėliau nei prekės perdavimo dieną):

eksploatacijos instrukcijos lietuvių kalba.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Prekės turi būti pristatytos ne vėliau kaip per 9 mėn. nuo Sutarties įsigaliojimo dienos.
   2. Prekių pristatymo terminas gali būti pratęstas abipusiu raštišku Šalių susitarimu vieną kartą ne ilgesniam kaip 60 (šešiasdešimt) kalendorinių dienų laikotarpiu dėl aplinkybių, nepriklausančių nuo Tiekėjo.
2. **TRANSPORTO PRIEMONIŲ TECHNINIAI REIKALAVIMAI**

|  |  |  |
| --- | --- | --- |
| Eil. Nr. | Perkančiosios organizacijos reikalaujami parametrai | Siūlomos Transporto priemonės techniniai parametrai  (pažymėti taip/ne/ arba  konkretus parametras) |
| 1. | Vilkiko tipas – N3 klasės balninis vilkikas, |  |
| 2. | Gamintojas, markė, modelis |  |
| 3. | Vilkikas turi būti naujas, neeksploatuotas, pagamintas ne anksčiau kaip 2025 metais |  |
| 4. | Ratų formulė 4 x 2 |  |
| 5. | Didžiausia leidžiamoji masė ne mažiau kaip 18 000 kg |  |
| 6. | Ratų bazė ne mažiau kaip 3600 mm |  |
| 7. | Degalų rūšis – CBG (suspaustos gamtinės dujos) |  |
| 8. | CBG bakų talpa – nemažiau kaip 900 litrų |  |
| 9. | Turi išvystyti ne mažesnį kaip 80 km/h greitį |  |
| 10. | Maksimalus variklio sukimo momentas ne mažiau kaip 2300 Nm |  |
| 11. | Variklio galia ne mažiau kaip 450 AG |  |
| 12. | Pavarų dėžė - automatinė (automatinis pavarų perjungimas) |  |
| 13. | Galinės ašies diferencialo blokavimas |  |
| 14. | Galinė ašis su pneumatine pakaba |  |
| 15. | Stabdžių sistema, diskinė |  |
| 16. | Vairo stiprintuvas, vairo reguliavimas ne mažiau kaip 2-omis kryptimis |  |
| 17. | Hidraulinė įranga parengtas darbuisu spec. puspriekabe, skirta žaliavoms transportuoti |  |
| 18. | Automatinė klimato kontrolės sistema |  |
| 19. | Šoniniai langai valdomi elektra |  |
| 20. | Skaitmeninis tachografas, atitinkantis ES normas, su patikra |  |
| 21. | FMS jungtis |  |
| 22. | Kabinos vidinis aukštis ne mažiau kaip 1,65 m |  |
| 23. | Miegamoji vieta. |  |
| 24. | Vairuotojo sėdynės su orine pakaba |  |
| 25. | Vairuotojo sėdynės su porankiais |  |
| 26. | Centrinis durų užraktas su distanciniu valdymu |  |
| 27. | Daiktadėžė su priėjimu iš išorės vairuotojo pusėje |  |
| 28. | Stogo ir šoniniai kabinos deflektoriai |  |
| 29. | Prietaisų skydelyje informacija turi būti pateikiama lietuvių kalba |  |
| 30. | EU ženklinimas (emisijos, triukšmingumo) |  |
| 31. | Priekinio bamperio dešinio kampo ,,aklos zonos“ veidrodis |  |
| 32. | Elektra šildomi bei valdomi galinio vaizdo ir plataus kampo veidrodžiai kairėje ir dešinėje |  |
| 33. | Generatorius ne mažiau kaip 140 A |  |
| 34. | Akumuliatorių baterijos ne mažiau kaip 200 Ah |  |
| 35. | Pagalbinė stabdžių sistema (retarderis ar kt.) ne mažiau kaip 500 kW |  |
| 36. | Stabilumo kontrolės sistema |  |
| 37. | Adaptyvi pastovaus greičio palaikymo sistema |  |
| 38. | Alkotesterio gamyklinis paruošimas |  |
| 39. | Saugumo reikalavimus atitinkanti pozicija - kliūties aptikimas iš priekio |  |
| 40. | Saugumo reikalavimus atitinkanti pozicija - kliūties aptikimas iš dešiniojo šono |  |
| 41. | Saugumo reikalavimus atitinkanti pozicija - kliūties aptikimas iš galo |  |
| 42. | Saugumo reikalavimus atitinkanti pozicija - oro pagalvė vaire |  |
| 43. | Saugumo reikalavimus atitinkanti pozicija - oro pagalvė išsiskleidžianti ant šoninio lango vairuotojo pusėse |  |
| 44. | Saugumo reikalavimus atitinkanti pozicija - vairuotojo nuovargio, dėmesingumo sekimo sistema |  |
| 45. | Saugumo reikalavimus atitinkanti pozicija - kelio ženklų dėl greičio informacijos atpažinimo sistema |  |
| 46. | Saugumo reikalavimus atitinkanti pozicija - padangų slėgio matavimo sistema |  |
| 47. | Avarinio stabdymo indikacija |  |
| 48. | Didžiausioji leidžiamoji junginio su puspriekabe masė turės būti ne mažesnė kaip 40 000 kg |  |
| 49. | Atbulinės eigos signalas vilkike |  |
| 50. | Greičio ribotuvo patikra |  |
| 51. | Vilkikas turi būti pateiktas pirkėjui registruotas Lietuvoje pirkėjo vardu su išduotu registracijos numeriu |  |
| 52. | Vilkiko eksploatacijos vadovas (instrukcija) lietuvių kalba |  |
| 53. | Vilkiko pilna garantija ne mažiau kaip 12 mėnesių. |  |

|  |  |  |  |  |
| --- | --- | --- | --- | --- |
|  |  |  |  |  |
| *Pareigos* |  | *Parašas* |  | *Vardas Pavardė* |

Konkurso sąlygų Priedas Nr. 2 Pasiūlymo forma

**PASIŪLYMAS**

**BALNINIO VILKIKO SU HIDRAULINE ĮRANGA VAROMO SUSLĖGTOMIS GAMTINĖMIS DUJOMIS (CNG) ĮSIGIJIMAS**

\_\_\_\_\_\_\_\_\_\_\_\_\_\_\_\_\_

(Data )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Tiekėjo (įmonės) kodas |  |
| Už pasiūlymą atsakingo asmens vardas, pavardė, pareigos |  |
| Telefono numeris |  |
| Tiekėjo internetinės svetainės adresas |  |
| El. pašto adresas |  |

|  |  |  |  |  |
| --- | --- | --- | --- | --- |
| 1. Patvirtiname, kad sutinkame su visomis pirkimo sąlygomis, nustatytomis:  1.1. konkurso skelbime, publikuotame www.apva.lt interneto svetainėje.  1.2. pirkimo dokumentuose.  Mes siūlome šias prekes: | | | | |
| Prekės | Vnt. | Kaina be PVM | PVM | Kaina su PVM |
| Balninis vilkikas su hidrauline įranga, varomas suslėgtomis gamtinėmis dujomis (CNG) | 1 |  |  |  |

|  |  |  |  |
| --- | --- | --- | --- |
| Bendra pasiūlymo kaina su PVM yra \_\_\_\_\_\_\_\_\_\_\_\_ Eurų.  Į šią sumą įeina visos išlaidos ir visi mokesčiai, taip pat ir PVM, kuris sudaro \_\_\_\_\_\_\_\_\_\_\_\_ Eurų. | | | |
| Kartu su pasiūlymu pateikiami šie dokumentai: | | | |
| Nr. | Pateiktų dokumentų pavadinimas | Dokumento puslapių skaičius | |
|  |  |  | |
|  |  |  | |
| Pasiūlymas galioja iki 20 \_\_-\_\_\_-\_\_\_ d. | | | The proposal is valid by \_\_\_\_-\_\_\_\_\_-\_\_\_\_\_. | |

Siūloma įranga visiškai atitinka pirkimo dokumentuose nurodytus reikalavimus.

|  |  |  |  |  |
| --- | --- | --- | --- | --- |
|  |  |  |  |  |
| *Pareigos* |  | *Parašas* |  | *Vardas Pavardė* |

Konkurso sąlygų Priedas Nr. 3 Tiekėjo/subtiekėjo deklaracija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

**TIEKĖJO/ SUBTIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(Data)

Patvirtinu, kad mano atstovaujamo tiekėjo/subtiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, nustatytas ribas t.y.:

(a) mano atstovaujamas tiekėjas/subtiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas/subtiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Patvirtinu, kad tiekėjui/subtiekėjui kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti Pirkimo vykdytoją.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |